Sufozija

Sufozija ( 'pasirausimas') – uolienų smulkių mineralinių dalelių ir tirpių medžiagų išplovimas filtruojantis vandeniui.

Sufozija skirstoma į cheminę (išplaunamos tirpios medžiagos) ir mechaninę (išnešamos mineralinės dalelės). Dėl mechaninės sufozijos suyra uolienų mikroagregatinė struktūra, nuslūgsta sluoksniai, žemės paviršiuje atsiranda įdubimų. Dėl sufozijos būna nuošliaužų. Nuo sufozijos saugomasi barjerais (iš keleto skirtingo rupumo smėlio sluoksnių) – vadinamais atbuliniais filtrais.

Gamtiniai mechaniniai sufoziniai procesai įprastai pasireiškia upių slėniuose, kai upių šlaituose ištekantys šaltiniai išplauna iš upės krantų kietas uolienų daleles ir jas nuneša į upę. Per ilgą laiką krantas virš šaltinio įdumba, susiformuoja ovalios formos sufozinis  cirkas.Mechaninė sufozija – koks tai geologinis procesas ir kokios galimos pasekmės lgt.lrv.lt

Gamtoje sufozija dažniausiai vyksta lėtai. Ji suaktyvėja dėl technogeninių veiksnių, kuriuos sukelia žmogaus ūkinė veikla. Tai nutinka išgaunant požeminį vandenį, statant užtvankas, pažeidus drenažo ir kitus vamzdynus. 

 Šaltiniai 

Kategorija:Geologiniai procesai